AFRIKAANSE OPSOMMING: In die afgelope paar jaar het die gebruik van die lugskepe gewild geword vir waarnemings doeleindes aangesien dit ’n koste effektiewe alternatief vir ander lugvaartuie bied. In hierdie projek word ’n laterale en longitudinale beheerstelsel benodig vir merker navigasie vlugte met ’n 8m lang, nierigiede lugskip. Die lugskip se aktueerders sluit in ’n rigtingroer, hoogteroer asook ’n aandrywing stelsel wat oorlangs gestuur kan word. Vir hierdie projek is twee lugskip modelle geïmplementeer. Die gekose model is gelineariseer en ’n modale analise is gedoen. Die modale analise is met ’n vorige modale studie vir die YEZ-2A lugskip vergelyk en wys soortegelyke linieêre gedrag. Die lugskip modusse is bespreek en die linieêre gedrag word met die gedrag van die nie-linieêre model vergelyk. Daar is op ’n fuzzy logiese beheerder ontwerp besluit vir die ontwerp van spoed, rigting en hoogte beheerders. Hierdie nie-linieêre beheerders is ontwerp vir die nie-linieêre model a.g.v. die volgende redes: Fuzzy logiese beheerders toon toleransie vir modellering of meetfoute. Kompleksiteit van die ontwerp is eenvoudig. Beheerders kan intuïtief aangepas word. Fuzzy logiese beheerders kan met konvensionele beheertegnieke gekombineer word. Simulasie resultate toon voldoende werkverrigtinge, selfs in die teenwoordigheid van ligte wind sowel as ander versteurings. Die inersiële metings eenheid, wat geïmplementeer is in ’n vorige projek, is gebruik en addisionele hardeware vir die beheer van die lugskip is aktueerders is ontwerp en geïmplementeer. Talle verbeterings is aangebring aan die grondstasie sagteware vir die aktiveer van die beheerders sowel as die uitleg van die gekose vlugplan. Die beheerders se werksverrigtinge is getoets gedurende vlugtoetse en toon voldoende beheer vermoë sowel as beheerder potensiaal. Alhoewel verdere werk steeds nodig is vir die verbetering van die beheerders, dien hierdie tesis as ’n platform vir toekomstige navorsing.